**ZÁSADY SPRACÚVANIA OSOBNÝCH ÚDAJOV**

(vydané podľa Nariadenia Európskeho parlamentu a Rady (EÚ) 2016/679 – GDPR a zákona č. 18/2018 Z. z.)

**Článok I**

**Identifikácia Prevádzkovateľa**

1. Prevádzkovateľom osobných údajov je spoločnosť **AutoCasa Slovensko, s.r.o., so sídlom Bratislavská 48A, Žilina 010 01, Slovenská republika, IČO: 57 023 344, zapísaná v Obchodnom registri Okresného súdu Žilina, oddiel: Sro, vložka č.: 87960/L** (ďalej len „Prevádzkovateľ“).
2. Kontaktné údaje Prevádzkovateľa na účely ochrany osobných údajov sú:
	1. e-mail: info@autocasa.sk
	2. telefón: **+421 911 806 623**
3. Prevádzkovateľ nezriadil zodpovednú osobu na ochranu osobných údajov, keďže mu takúto povinnosť neukladá právny predpis.

 **Článok II**

**Právne základy spracúvania**

1. Prevádzkovateľ spracúva osobné údaje výlučne v súlade s čl. 6 Nariadenia GDPR a § 13 zákona č. 18/2018 Z. z. o ochrane osobných údajov. Prevádzkovateľ vždy zvažuje primeranosť spracúvania vo vzťahu k právam a slobodám dotknutých osôb a zabezpečuje, aby nedochádzalo k neprimeranému zásahu do súkromia
2. Právnymi základmi spracúvania osobných údajov sú najmä:
	1. **plnenie zmluvy alebo vykonanie opatrení pred uzavretím zmluvy** podľa čl. 6 ods. 1 písm. b) GDPR, ak je spracúvanie nevyhnutné na poskytnutie služieb Portálu, spracovanie registrácie alebo objednávky,
	2. **plnenie zákonnej povinnosti** podľa čl. 6 ods. 1 písm. c) GDPR, najmä povinností vyplývajúcich z účtovných a daňových predpisov, predpisov o ochrane spotrebiteľa a iných všeobecne záväzných právnych predpisov,
	3. **oprávnený záujem Prevádzkovateľa** podľa čl. 6 ods. 1 písm. f) GDPR, ktorým je najmä ochrana právnych nárokov, vymáhanie pohľadávok, zabezpečenie riadneho fungovania Portálu, ochrana pred podvodmi a zneužitím služieb, ako aj zabezpečenie bezpečnosti IT prostredia,
	4. **súhlas dotknutej osoby** podľa čl. 6 ods. 1 písm. a) GDPR, a to najmä na účely zasielania obchodných oznámení, marketingovej komunikácie alebo uchovávania osobných údajov nad rámec zákonných lehôt.

**Článok III**

**Účely spracúvania osobných údajov**

1. Prevádzkovateľ spracúva osobné údaje výlučne na vopred určené, výslovne uvedené a legitímne účely, pričom tieto údaje nesmú byť ďalej spracúvané spôsobom, ktorý je nezlučiteľný s týmito účelmi.
2. Účelmi spracúvania osobných údajov sú najmä:
	1. **registrácia a vedenie používateľského účtu** – vytvorenie, správa a evidencia konta Používateľa vrátane overenia jeho totožnosti, umožnenie prístupu k službám Portálu
	2. nastavenie používateľských preferencií,
	3. **poskytovanie, správa a technická podpora služieb Portálu** [**www.autocasa.sk**](http://www.autocasa.sk) – najmä uverejňovanie a správa inzerátov, využívanie komunikačných nástrojov, prístup k plateným a neplateným službám a riešenie technických problémov,
	4. **spracovanie objednávok, platieb a vystavovanie daňových dokladov** – prijímanie a evidencia platieb, vystavovanie faktúr, spracovanie reklamácií týkajúcich sa fakturácie,
	5. **plnenie právnych povinností** podľa všeobecne záväzných právnych predpisov, najmä účtovných a daňových zákonov, zákona o ochrane spotrebiteľa a zákona o elektronickom obchode,
	6. **vybavovanie reklamácií, sťažností a podnetov Používateľov** – prijímanie, evidencia a vybavovanie uplatnených nárokov, riešenie sporov a poskytovanie spätnej väzby,
	7. **komunikácia s Používateľmi vrátane notifikácií** – zasielanie informácií o stave účtu, objednávkach, zmenách v poskytovaní služieb alebo vo Všeobecných obchodných podmienkach,
	8. **zasielanie obchodných oznámení a marketingová komunikácia** – výlučne na základe udeleného súhlasu Používateľa podľa čl. 6 ods. 1 písm. a) GDPR, a to najmä formou e-mailov, newsletterov alebo personalizovaných ponúk. Obchodné oznámenia môžu byť zasielané aj existujúcim zákazníkom na základe oprávneného záujmu Prevádzkovateľa podľa § 62 zákona č. 351/2011 Z. z. o elektronických komunikáciách (soft opt-in), a to výhradne v súvislosti s vlastnými produktmi a službami Prevádzkovateľa. Vždy je však umožnené jednoduché a bezplatné odhlásenie z odberu.
	9. **ochrana právnych nárokov Prevádzkovateľa** – vymáhanie pohľadávok, riešenie predžalobnej a súdnej agendy, zabezpečenie ochrany pred protiprávnym konaním, predchádzanie zneužívaniu Portálu a uplatňovanie právnych nárokov voči tretím osobám.
3. Osobné údaje sa spracúvajú len v rozsahu nevyhnutnom na dosiahnutie uvedených účelov a uchovávajú sa len po dobu potrebnú na ich splnenie.

**Článok IV**

**Rozsah spracúvaných osobných údajov**

1. Prevádzkovateľ spracúva osobné údaje výlučne v rozsahu, ktorý je primeraný, relevantný a nevyhnutný vzhľadom na účely, na ktoré sa údaje získavajú a ďalej spracúvajú, v súlade so zásadou minimalizácie podľa čl. 5 ods. 1 písm. c) GDPR.
2. Spracúvané kategórie osobných údajov sú najmä:
	1. **identifikačné údaje** – meno, priezvisko, obchodné meno, IČO, DIČ, IČ DPH, dátum narodenia (ak je potrebný na jednoznačnú identifikáciu),
	2. **kontaktné údaje** – adresa trvalého pobytu alebo sídla, doručovacia adresa, e-mailová adresa, telefónne číslo,
	3. **prihlasovacie údaje** – používateľské meno, heslo (uložené výlučne v šifrovanej podobe), prípadne iné autentifikačné údaje,
	4. **údaje o využívaní služieb Portálu** – história inzerátov, obsah inzerátov, interná komunikácia prostredníctvom Portálu, údaje o interakciách, IP adresa, logy prístupov, cookies a iné online identifikátory,
	5. **údaje o platbách a fakturácii** – bankové spojenie, údaje o platbách, fakturačné údaje, variabilný symbol, údaje z daňových dokladov,
	6. **dobrovoľne poskytnuté údaje Používateľom** – najmä fotografie, prílohy, texty inzerátov, dokumenty preukazujúce vlastníctvo alebo oprávnenie na predaj (napr. technický preukaz vozidla),
	7. **technické údaje** – informácie o zariadení, prehliadači a operačnom systéme, ktoré sú potrebné na zabezpečenie funkčnosti Portálu a ochrany pred zneužitím.
3. Prevádzkovateľ nespracúva osobitné kategórie osobných údajov podľa čl. 9 GDPR (tzv. citlivé údaje), pokiaľ ich Používateľ dobrovoľne neuloží do obsahu inzerátu alebo inej komunikácie; v takom prípade za zverejnenie takýchto údajov zodpovedá Používateľ.

**Článok V**

**Kategórie príjemcov**

1. Osobné údaje môžu byť v nevyhnutnom rozsahu sprístupnené nasledovným kategóriám príjemcov:
	1. zmluvným spracovateľom – najmä poskytovateľom IT a cloudových služieb, hostingovým spoločnostiam, poskytovateľom platobných služieb (napr. GoPay), účtovným a daňovým poradcom, právnym zástupcom, poskytovateľom softvérových riešení a technickej podpory, ktorí spracúvajú osobné údaje výlučne na základe pokynov Prevádzkovateľa a v súlade so zmluvou o spracúvaní osobných údajov podľa čl. 28 GDPR,
	2. orgánom verejnej moci a iným subjektom oprávneným podľa zákona – ak je sprístupnenie osobných údajov vyžadované právnym predpisom alebo rozhodnutím orgánu verejnej moci (napr. súdy, orgány činné v trestnom konaní, daňové a správne orgány),
	3. marketingovým a reklamným partnerom – len v prípade, ak na to dotknutá osoba udelila súhlas podľa čl. 6 ods. 1 písm. a) GDPR; v takom prípade ide najmä o poskytovateľov služieb rozosielania newsletterov, reklamných kampaní a  analytických nástrojov,
	4. ďalším zmluvným partnerom Prevádzkovateľa – ak je to nevyhnutné na zabezpečenie poskytovania služieb Používateľovi (napr. poskytovateľom komunikačných nástrojov a doručovacím službám).
2. Prevádzkovateľ uzatvára so všetkými spracovateľmi osobných údajov písomné zmluvy o spracúvaní osobných údajov podľa čl. 28 GDPR, ktorými sa zabezpečuje, že spracovatelia poskytujú primerané technické a organizačné záruky ochrany osobných údajov.
3. Prevádzkovateľ nezverejňuje osobné údaje Používateľov tretím stranám na účely ďalšieho spracúvania bez právneho dôvodu alebo bez udelenia súhlasu dotknutej osoby.

**Článok VI**

**Prenos do tretích krajín**

1. Prevádzkovateľ osobné údaje zásadne neprenáša do tretích krajín mimo územia Európskej únie alebo Európskeho hospodárskeho priestoru (ďalej len „EÚ/EHP“).
2. Ak by bol prenos osobných údajov do tretej krajiny alebo medzinárodnej organizácie nevyhnutný, uskutoční sa výlučne za podmienok stanovených v čl. 44 a nasl. GDPR, a to len v prípade, ak:
	1. Európska komisia prijala rozhodnutie o primeranosti podľa čl. 45 GDPR, alebo
	2. prenos je zabezpečený prostredníctvom štandardných zmluvných doložiek schválených Európskou komisiou podľa čl. 46 ods. 2 GDPR, alebo
	3. existujú iné primerané záruky podľa GDPR (záväzné vnútropodnikové pravidlá, schválené kódexy správania alebo certifikačné mechanizmy), ktoré zabezpečujú vymáhateľné práva a účinné právne prostriedky nápravy pre dotknuté osoby.
3. V prípade, že by sa uskutočňoval prenos do tretej krajiny, ktorá nezabezpečuje primeranú úroveň ochrany, Prevádzkovateľ o tejto skutočnosti pred uskutočnením prenosu jasne a zrozumiteľne informuje dotknutú osobu a zabezpečí splnenie podmienok podľa čl. 49 GDPR (napr. výslovný súhlas dotknutej osoby).

**Článok VII**

**Doba uchovávania**

1. Osobné údaje sú uchovávané len po dobu, ktorá je nevyhnutná na dosiahnutie účelov, na ktoré boli získané, a následne v súlade s povinnosťami vyplývajúcimi z právnych predpisov. Prevádzkovateľ uplatňuje zásadu minimalizácie a zásadu obmedzenia uchovávania podľa čl. 5 ods. 1 písm. c) a e) GDPR.
2. Lehota uchovávania osobných údajov je určená nasledovne:

	1. **počas trvania zmluvného vzťahu** medzi Používateľom a Prevádzkovateľom a následne **4 roky po jeho skončení**, pokiaľ osobitný právny predpis neustanovuje dlhšiu dobu,
	2. **účtovné doklady a daňové záznamy** sa uchovávajú po dobu **10 rokov** odo dňa, ku ktorému sa vzťahujú, v súlade s § 35 zákona č. 431/2002 Z. z. o účtovníctve a príslušnými daňovými predpismi,
	3. **údaje spracúvané na základe súhlasu** dotknutej osoby sa uchovávajú do času **odvolania súhlasu**, alebo do uplynutia doby, na ktorú bol súhlas udelený,
	4. **údaje nevyhnutné pre uplatnenie, preukazovanie alebo obhajovanie právnych nárokov** sa uchovávajú po dobu trvania príslušných premlčacích lehôt podľa § 100 a nasl. Občianskeho zákonníka, pričom v prípade začatia súdneho, správneho alebo iného konania môžu byť uchovávané až do právoplatného skončenia tohto konania,
	5. **technické a prevádzkové záznamy** (napr. logy, IP adresy) sa uchovávajú najviac **2 roky** od ich získania, pokiaľ sa nevyžaduje dlhšie uchovávanie z dôvodu ochrany právnych nárokov alebo bezpečnosti systému.
3. Po uplynutí uvedených lehôt alebo po zániku účelu spracúvania budú osobné údaje bezpečne vymazané alebo anonymizované, aby už nebolo možné identifikovať konkrétnu dotknutú osobu.

**Článok VIII**

**Práva dotknutých osôb**

1. Ako dotknutá osoba máte podľa čl. 12 až 22 GDPR a § 19 a nasl. zákona č. 18/2018 Z. z. nasledujúce práva:
	1. **Právo na informácie** (čl. 12 a 13 GDPR) – právo získať od Prevádzkovateľa jasné a zrozumiteľné informácie o tom, aké osobné údaje sa spracúvajú, na aké účely, na akom právnom základe, v akom rozsahu, po akú dobu, ako aj kto sú príjemcovia a aké máte práva,
	2. **Právo na prístup k osobným údajom** (čl. 15 GDPR) – právo získať potvrdenie, či Prevádzkovateľ spracúva Vaše osobné údaje, a ak áno, máte právo na prístup k týmto údajom a na kópiu všetkých osobných údajov, ktoré sa o Vás spracúvajú,
	3. **Právo na opravu** (čl. 16 GDPR) – právo na opravu nesprávnych alebo doplnenie neúplných osobných údajov bez zbytočného odkladu,
	4. **Právo na vymazanie („právo na zabudnutie“)** (čl. 17 GDPR) – právo na vymazanie osobných údajov, ak:
		1. už nie sú potrebné na účely, na ktoré boli získané,
		2. odvolali ste súhlas a neexistuje iný právny základ,
		3. namietli ste proti spracúvaniu a neprevažujú žiadne oprávnené dôvody,
		4. spracúvanie je nezákonné,
		5. vymazanie je potrebné na splnenie právnej povinnosti,
	5. **Právo na obmedzenie spracúvania** (čl. 18 GDPR) – právo požadovať, aby Prevádzkovateľ obmedzil spracúvanie Vašich údajov, ak:
		1. namietate správnosť údajov,
		2. spracúvanie je nezákonné a žiadate namiesto vymazania obmedzenie,
		3. Prevádzkovateľ už údaje nepotrebuje, ale Vy ich potrebujete na preukázanie alebo obhajovanie nárokov,
		4. vznesiete námietku proti spracúvaniu podľa čl. 21 GDPR,
	6. **Právo na prenosnosť údajov** (čl. 20 GDPR) – ak sa spracúvanie zakladá na súhlase alebo zmluve a vykonáva sa automatizovane, máte právo získať osobné údaje v štruktúrovanom, bežne používanom a strojovo čitateľnom formáte a preniesť ich k inému prevádzkovateľovi; rovnako máte právo požadovať ich prenos priamo medzi prevádzkovateľmi, ak je to technicky možné,
	7. **Právo namietať proti spracúvaniu** (čl. 21 GDPR) – právo kedykoľvek namietať proti spracúvaniu svojich údajov na účely priameho marketingu (námietka nevyžaduje zdôvodnenie a má absolútny účinok), ako aj proti spracúvaniu založenému na oprávnenom záujme Prevádzkovateľa, pričom je potrebné uviesť dôvody súvisiace s Vašou konkrétnou situáciou,
	8. **Právo odvolať súhlas** (čl. 7 ods. 3 GDPR) – ak je spracúvanie založené na Vašom súhlase, máte právo kedykoľvek svoj súhlas odvolať, pričom odvolanie nemá vplyv na zákonnosť spracúvania pred jeho odvolaním,
	9. **Právo nepodliehať rozhodnutiam založeným výlučne na automatizovanom spracúvaní** (čl. 22 GDPR) – právo na to, aby ste neboli predmetom rozhodnutia, ktoré je založené výlučne na automatizovanom spracúvaní vrátane profilovania, a ktoré má voči Vám právne účinky alebo sa Vás významne dotýka,
	10. **Právo podať sťažnosť dozornému orgánu** (čl. 77 GDPR a § 100 zákona č. 18/2018 Z. z.) – ak sa domnievate, že spracúvanie Vašich osobných údajov je v rozpore s GDPR alebo so zákonom o ochrane osobných údajov, máte právo podať sťažnosť na Úrad na ochranu osobných údajov SR, Hraničná 12, 820 07 Bratislava, [www.dataprotection.gov.sk](http://www.dataprotection.gov.sk).
2. Výkon práv dotknutých osôb podľa tohto článku nesmie mať nepriaznivý vplyv na práva a slobody iných osôb. Prevádzkovateľ je zároveň oprávnený odmietnuť vyhovieť žiadosti, ak by tým porušil svoje zákonné povinnosti (napr. povinnosť uchovávať účtovné doklady podľa osobitných právnych predpisov).

**Článok IX**

**Cookies a obdobné technológie**

1. Prevádzkovateľ používa na Portáli súbory cookies a obdobné technológie v súlade so zákonom č. 452/2021 Z. z. o elektronických komunikáciách, Nariadením GDPR a súvisiacimi predpismi.
2. Používanie cookies a obdobných technológií na Portáli prebieha buď na základe súhlasu dotknutej osoby, alebo na základe oprávneného záujmu Prevádzkovateľa, a to vždy v súlade s čl. 6 GDPR a § 109 a nasl. zákona č. 452/2021 Z. z. o elektronických komunikáciách.
3. Cookies sú malé textové súbory ukladané do zariadenia Používateľa, ktoré umožňujú rozpoznanie zariadenia, zapamätanie preferencií, zabezpečenie riadneho fungovania Portálu a analýzu jeho využívania.
4. Cookies sa používajú najmä na tieto účely:
	1. nevyhnutné cookies – technické cookies potrebné na fungovanie Portálu (napr. prihlásenie do účtu, uloženie obsahu košíka, zabezpečenie bezpečnosti); ich používanie je založené na oprávnenom záujme Prevádzkovateľa,
	2. funkčné cookies – umožňujú zapamätať si nastavenia a preferencie Používateľa; používajú sa len na základe súhlasu Používateľa,
	3. analytické a výkonnostné cookies – umožňujú sledovať návštevnosť Portálu, správanie Používateľov a pomáhajú zlepšovať služby; používajú sa len na základe súhlasu Používateľa,
	4. marketingové cookies – používajú sa na zobrazovanie personalizovaného obsahu a cielenej reklamy; používajú sa len na základe súhlasu Používateľa.
5. Podrobné informácie o používaní cookies, vrátane ich zoznamu, účelov, doby uchovávania a práv Používateľov, sú uvedené v samostatnom dokumente „Zásady používania cookies“, ktorý je zverejnený na www.autocasa.sk a tvorí súčasť GDPR dokumentácie.

## Používateľ má možnosť udeliť alebo odmietnuť súhlas s ukladaním cookies (s výnimkou nevyhnutných cookies) prostredníctvom cookie lišty pri prvej návšteve Portálu a následne kedykoľvek zmeniť svoje nastavenia.

##  Marketingové a analytické cookies sú ukladané výlučne na základe aktívneho súhlasu Používateľa (tzv. opt-in) vyjadreného prostredníctvom cookie lišty. Nastavenie prehliadača alebo predvolené povolenie cookies nemožno považovať za platný súhlas v zmysle čl. 6 ods. 1 písm. a) GDPR a § 109 zákona č. 452/2021 Z. z. o elektronických komunikáciách.

## Používateľ môže nastavenia cookies spravovať aj prostredníctvom nastavení svojho internetového prehliadača. Blokovanie alebo vymazanie niektorých cookies môže mať vplyv na funkčnosť a používateľský komfort Portálu.

## Dotknutá osoba má právo podať sťažnosť na dozorný orgán, ktorým je Úrad na ochranu osobných údajov SR, Hraničná 12, 820 07 Bratislava, [www.dataprotection.gov.sk](http://www.dataprotection.gov.sk).

## Článok X

## Uplatňovanie práv dotknutých osôb

1. Svoje práva môžete uplatniť kontaktovaním Prevádzkovateľa na nasledujúcich kontaktoch:
	1. e-mail: **info@autocasa.sk**
	2. adresa sídla: AutoCasa Slovensko, s.r.o., Bratislavská 48A, Žilina 010 01, Slovenská republika
2. Prevádzkovateľ je povinný odpovedať na Vašu žiadosť bez zbytočného odkladu, najneskôr do **30 dní** od jej doručenia. V odôvodnených prípadoch môže byť lehota predĺžená o ďalšie **2 mesiace;** o predĺžení a jeho dôvodoch budete vopred informovaní.
3. V prípade pochybností o totožnosti žiadateľa je Prevádzkovateľ oprávnený vyžiadať si dodatočné overenie totožnosti. Ak nebude možné totožnosť hodnoverne overiť, môže byť žiadosť odmietnutá.
4. Žiadosť môžete podať:
	1. písomne poštou,
	2. e-mailom,
	3. osobne v sídle Prevádzkovateľa,
	4. prostredníctvom splnomocnenca (s plnou mocou).
5. Odpoveď bude poskytnutá bezplatne v tej istej forme, v akej bola žiadosť doručená, pokiaľ nepožiadate o inú formu.
6. Prevádzkovateľ vedie **internú evidenciu podaných žiadostí,** spôsob ich vybavenia a prijaté opatrenia, a to na účely preukázania súladu s GDPR.
7. Dotknutá osoba má zároveň právo podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava, web: [www.dataprotection.gov.sk](http://www.dataprotection.gov.sk).

**Článok XI**

 **Automatizované rozhodovanie a profilovanie**

1. Prevádzkovateľ nevykonáva žiadne rozhodovanie založené výlučne na **automatizovanom spracúvaní osobných údajov,** vrátane profilovania, ktoré by malo právne účinky alebo by sa inak významne dotýkalo dotknutej osoby, v zmysle čl. 22 GDPR.
2. V prípade, že by Prevádzkovateľ v budúcnosti zaviedol automatizované rozhodovanie alebo profilovanie, bude tak konať výlučne za podmienok stanovených v čl. 22 GDPR a iba vtedy, ak:

	1. takéto rozhodovanie bude nevyhnutné na uzavretie alebo plnenie zmluvy medzi dotknutou osobou a Prevádzkovateľom, alebo
	2. bude výslovne povolené právom Európskej únie alebo Slovenskej republiky, ktoré zároveň stanoví primerané záruky ochrany práv a slobôd dotknutých osôb, alebo
	3. dotknutá osoba udelí na takéto spracúvanie **výslovný súhlas.**
3. Ak by došlo k zavedeniu automatizovaného rozhodovania alebo profilovania, Prevádzkovateľ zabezpečí vždy primerané záruky ochrany práv dotknutej osoby, najmä právo na ľudský zásah do rozhodnutia, právo vyjadriť svoj názor a právo rozhodnutie napadnúť. Prevádzkovateľ zároveň pravidelne vyhodnocuje primeranosť prijatých opatrení vo vzťahu k rizikám spojeným s takýmto spracúvaním.

**Článok XII**

**Bezpečnosť spracúvania**

1. Prevádzkovateľ prijal primerané technické a organizačné opatrenia podľa čl. 32 GDPR a § 39 zákona č. 18/2018 Z. z., aby zabezpečil úroveň bezpečnosti primeranú rizikám, ktoré predstavuje spracúvanie osobných údajov.
2. Pri hodnotení primeranej úrovne bezpečnosti Prevádzkovateľ zohľadňuje najmä riziká vyplývajúce z náhodného alebo nezákonného zničenia, straty, zmeny, neoprávneného poskytnutia alebo prístupu k osobným údajom, ktoré sú prenášané, uchovávané alebo inak spracúvané.
3. Medzi prijaté technické a organizačné opatrenia patria najmä:
	1. šifrovanie hesiel a prenosu dát,
	2. pravidelné aktualizácie softvéru a bezpečnostné záplaty,
	3. používanie firewallov, antivírusových riešení a systémov detekcie narušení,
	4. prísne obmedzenie prístupu k osobným údajom iba na oprávnené osoby podľa zásady „need-to-know“,
	5. zabezpečenie fyzických priestorov a pracovných staníc, na ktorých sú spracúvané osobné údaje,
	6. zmluvná ochrana údajov prostredníctvom zmlúv so spracovateľmi podľa čl. 28 GDPR,
	7. interné smernice a školenia zamestnancov zamerané na ochranu osobných údajov,
	8. pravidelné testovanie, posudzovanie a vyhodnocovanie účinnosti opatrení na zaistenie bezpečnosti spracúvania.
4. Prevádzkovateľ sa zaväzuje tieto opatrenia pravidelne aktualizovať a prispôsobovať ich aktuálnym technickým možnostiam, poznatkom a hodnoteným rizikám.

**Článok XIII**

**Záverečné ustanovenia**

1. Tieto Zásady spracúvania osobných údajov sú zverejnené na webovej stránke www.autocasa.sk a nadobúdajú účinnosť dňa 15. augusta 2025.
2. Prevádzkovateľ je oprávnený tieto Zásady meniť alebo aktualizovať, a to najmä z dôvodu zmien právnych predpisov, rozhodovacej praxe dozorných orgánov, technického vývoja alebo zmien v poskytovaných službách.
3. Každá zmena alebo aktualizácia týchto Zásad nadobúda účinnosť dňom ich zverejnenia na webovej stránke Prevádzkovateľa, pokiaľ nie je uvedené inak.
4. V prípade, že ide o zmeny zásadného charakteru, ktoré by mohli mať podstatný vplyv na práva a slobody dotknutých osôb, Prevádzkovateľ zabezpečí, aby boli dotknuté osoby o týchto zmenách primeraným spôsobom informované (napr. e-mailom alebo oznámením v používateľskom účte), a to v dostatočnom predstihu pred nadobudnutím účinnosti zmien.